《春江烟景赠高惟德》
明代·邱云霄

美人结屋春江曲，朝见濯缨莫濯足。寒烟断霭春模糊，晓树晴莎浮远绿。

昔年曾汎春江查，美人自惜颜如花。今日重来春江上，花枝带雨春风斜。

浮生荏苒如朝莫，慎尔栖迟便长去。好从春水学操舟，明时携女济川路。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。